**Լեպրեխոնների ազգային թանգարան** (անգլ.՝ National Leprechaun Museum), թանգարան Դուբլինում, որը նվիրված է լեպրեխոններին՝ իռլանդական բանահյուսության կերպարներին՝ փոքրիկ մարդուկներին, որոնց համեմատում են փերիների կամ Էլֆերի հետ։ Բաց է 2010 թվականի մարտի 10-ից, և *The Irish Times* իռլանդական թերթի խոսքերով՝ լեպրեխոնների առաջին թանգարանն է աշխարհում և մի տեսակ «Լեպրեխոնների Լուվր» է։

Թանգարանի կազմակերպիչ ու տնօրեն Թոմ Օ՚Ռեյլին 2003 թվականից մշակել է թանգարանի հայեցակարգը, և հետագայում այն նախագծել է իտալացի դիզայներ Ելենա Միկելին՝ Վալտեր Սցիպիոնիի հետ համագործակցությամբ։ Օ՚Ռեյլի մտահղացման համաձայն՝ թանգարանը պետք է դառնա ոչ թե պարզապես «առևտրային ձեռնարկություն», այլ «սթորի-թելինգ» ձևաչափով ատրակցիոն, որի շնորհիվ այցելուները կտոգորվեն «լեպրեխոնների փորձով»։

Թանգարանում էքսկուրսիան իր մեջ ներառում է էքսպոզիցիա էքսկուրսավարի ուղեկցությամբ (ցանկացողների համար կան նաև աուդիոգիդեր), որի ընթացքում այցելուներին ծանոթացնում են լեպրեխոնների և դրանց մասին բանահյուսական աղբյուրների հասկացությանը, նաև պատմում են՝ ինչպես է մարդը փորձում բռնել լեպրեխոնին։ Դրան հաջորդում է լեպրեխոնների մասին պատմությունը մասսայական մշակույթում, մասնավորապես Ուոլթ Դիսնեյի՝ Իռլանդիա կատարած այցին, որը ոգեշնչել է նրան 1959 թվականին ստեղծել «Դորբի Օ՚Գիլը և փոքրիկ ժողովուրդը» ֆիլմը։

Այցելուները նաև անցնում են տեսողական պատրանքներով թունելի միջով, Անտրիմ (Հյուսիսային Իռլանդիա) կոմսության հսկաների ճանապարհի փայտե մոդելով և սենյակով, որտեղ բոլոր իրերը, ներառյալ կահույքը, հսկայական չափերի են, որպեսզի այցելուն զգա իր «փոքրությունը»։ Մեկ այլ սենյակ անձրևանոցներով պաշտպանված է արհեստական անձրևից, իսկ հարևան սենյակում կարելի է տեսնել ծիածանը, որից հետո այցելել այն սենյակ, որտեղ գտնվում են լեպրեխոնների գանձերը՝ կավահողի վրա գտնվող ոսկու կարասը։

Թանգարանում կան նաև սենյակներ՝ նվիրված Լիրի երեխաներինհին, իռլանդական բերդը և Նյուգրեյնջի պաշտամունքային դամբարանը. կա սենյակ ջրհորով և հսկա ծառերի կոճղերով, ինչպես նաև «կախարդական փոշի», որ, իբր, շարժում է փերիներին։ Էքսկուրսիայի ավարտին այցելուները կարող են այցելել լեպրեխոնների թեմայով հուշանվերների խանութ։

Տես նաև
-------

* Լեպրեխոն

Ծանոթագրություններ
------------------

1. 1 2 3 4  «World's First Museum Dedicated to Leprechauns Opens in Ireland». myFoxphoenix.com. 2010 թ․ մարտի 10. Արխիվացված է օրիգինալից 2021 թ․ հունվարի 23-ին. Վերցված է 2010 թ․ մարտի 10-ին.
2. 1 2 3 4 5 6 7 8 9 10 11  Rosita Boland (2010 թ․ մարտի 10). «The Louvre of leprechauns». The Irish Times. Արխիվացված է օրիգինալից 2012 թ․ հոկտեմբերի 20-ին. Վերցված է 2010 թ․ մարտի 10-ին. `{{cite web}}`: Italic or bold markup not allowed in: `|publisher=` (օգնություն)
3. 1 2 3 4  Donal Thornton (2010 թ․ մարտի 10). «New National Leprechaun Museum opens its doors in Dublin». irishcentral.com. Վերցված է 2010 թ․ մարտի 10-ին.

Արտաքին հղումներ
----------------

* Официальный сайт (անգլ.)
* «Admission: one pot of gold, to be sure and begorrah». *Sunday Tribune*. 2010 թ․ փետրվարի 7. Արխիվացված է օրիգինալից 2011 թ․ փետրվարի 10-ին. Վերցված է 2014 թ․ ապրիլի 20-ին.
* «'We should grow up': folklorist defends museum of leprechauns». *Sunday Tribune*. 2010 թ․ մարտի 7. Արխիվացված է օրիգինալից 2010 թ․ մարտի 22-ին. Վերցված է 2014 թ․ ապրիլի 20-ին.
* «Ireland's New Museum for Leprechauns». *TIME*. 2010 թ․ մարտի 11. Արխիվացված է օրիգինալից 2013 թ․ օգոստոսի 17-ին. Վերցված է 2021 թ․ մայիսի 8-ին.